# Josep Romeu i Figueras

Josep Romeu i Figueras (Òdena, Anoia, 16 de març de 1917 - Barcelona, 18 de desembre de 2004) fou un poeta i crític literari català, especialitzat en literatura catalana modernista i contemporània, poesia tradicional i teatre popular. El seu germà Joan Romeu i Figueras, és un promotor cultural i polític català.

## Biografia

Es formà a l'Ateneu Igualadí de la Classe Obrera, estudià a la Universitat de Barcelona i als Estudis Universitaris Catalans, on es va doctorar en lletres l'any 1948. Es llicencià en filologia hispànica i va fundar amb altres el grup cultural Anabis (1944-1948), la Societat Catalana d'Estudis Històrics, el Centre d'Estudis Comarcals d'Igualada (1947) i la revista Ariel (1946-1951).
Va fer crítica literària d'autors catalans com Joan Maragall, Josep Vicenç Foix i Bartomeu Rosselló-Pòrcel. Del 1971 al 1984 fou professor d'investigació al CSIC adscrit a l'Institut Espanyol de Musicologia, i del 1969 al 1984 professor de la facultat de lletres de la Universitat Autònoma de Barcelona. El 1972 ingressà a l'Acadèmia de Bones Lletres de Barcelona i fou membre d'honor de l'Associació d'Escriptors en Llengua Catalana.
Publicà articles a les revistes Serra d'Or, Els Marges o Revista de Catalunya. Va rebre els premis Menéndez Pelayo del CSIC de 1947 i del certamen de poesia de l'entronització de la Mare de Déu de Montserrat de 1947, el premi Milà i Fontanals de l'IEC de 1955, i la Creu de Sant Jordi de 1993. L'any 2004, li fou atorgat el Premi Crítica Serra d'Or de biografies i memòries per Quadern de memòries.
El seu arxiu personal i documental es conserva a la Biblioteca Central d'Igualada, des de l'any 2006.

## Obres
### Poesia

* Obra poètica (1951)
* Tots els poemes (1993)
* Temps (1995)
* Versos a mitja veu (2000)
* Ésser i estar (2001)
* Imatges i metàfores (2002)
* Immers en la paraula (2003)

### Assaig i crítica

* El mito de "El comte Arnau" en la canción popular, la tradición legendaria y la literatura (1948)
* Cançons nadalenques del segle XV (1949)
* Teatre hagiogràfic (1957)
* Teatre profà (1962)
* El Cancionero Musical de Palacio (1965)
* La légende de Judas Iscarioth dans le théâtre catalan et provençal (1957)
* El davallament de la Creu a Catalunya (1967)
* El fragment inèdit d'Ulldecona (1967)
* Joan Timoneda i la "Flor de enamorados" (1972)
* Poesia popular i literatura (1974)
* Sobre Maragall, Foix i altres poetes (1984)
* El teatre assumpcionista de tècnica medieval als Països Catalans (1984)
* "Sol, i de dol", de J.V. Foix (1985, premi de Literatura Catalana de la Generalitat de Catalunya)
* Materials i estudis de folklore (1993)
* Lectura de textos medievals i renaixentistes (1994)
* Teatre català antic (1994)
* Assaigs i altres indagacions crítiques (1996)
* Corpus d'antiga poesia popular (2000)
* Poesia catalana de Pere Serafí (2001)
* Quadern de memòries (2003) (2004, premi Crítica Serra d'Or de biografies i memòries)
* Llegendes de la Garrotxa (2004)

## Bibliografia

* Bartrolí Ulldemolins, Magda. “Josep Romeu i Salvador Espriu: trenta anys d'amistat escrita”. A: Revista d'Igualada, núm. 25 (abril 2007), p. 58-65.
* Batalla Ferrando, Miquel. “Els treballs i els llibres. Lectures de Josep Romeu i Figueras”. A: Revista d'Igualada, núm 26 (setembre 2007), p. 90-103.
* Enrich Murt, Maria. “Josep Romeu i Figueras. In memoriam”. A: Revista d'Igualada, núm. 19 (abril 2005), p. 88-95.
* Enrich Murt, Maria. Josep Romeu i Figueras: l'intel·lectual i el poeta. Barcelona: Abadia de Montserrat, 1997. 176 p. (Biblioteca Serra d'Or; 192)
* Espadaler, Anton M. “Josep Romeu, la rebel·lió d'un clàssic”. A: Revista d'Igualada, núm. 7, (abril 2004), p. 88-91.
* Ferrer i Piñol, Jaume. Arrels Igualadines. 1990. Pàgines 49-50.
* Massip, Francesc & Pep Vila, "Josep Romeu i Figueras, historiador de teatre". A: J. Romeu, Teatre Català Antic, Barcelona, Curial, 1995, vol. I, pp. 5–33.
* Pinyol i Colom, Joan. "Dietari sense dates, de Josep Romeu i Figueras". A: Quadern de les idees, les arts i les lletres, número 171, pàgines 20-24 (Sabadell: 2009).
* Departament de Cultura. Teatre medieval en escena. Representacions de teatre medieval i renaixentista (1961-1969). Generalitat de Catalunya, 2017. ISBN 9788439395409

## Referències

* ↑ «Josep Romeu i Figueras». Gran Enciclopèdia Catalana. Barcelona: Grup Enciclopèdia Catalana.
* ↑ «Biografies anoienques». Arxivat de l'original el 2016-02-04. [Consulta: 6 abril 2011].
* ↑ Pujol i Sanmartín, Josep Maria. «Josep romeu i Figueras, folklorista». A: Carme Oriol i Emili Samper. Això era i no era: obra folklòrica de Josep M. Pujol. Tarragona: Publicacions URV, 2013, p. 151. ISBN 9788484242574.
* ↑ Aramon i Stein, Núria «Hortènsia Curell i Sunyol (1923-2005)». Estudis Romànics. Institut d'Estudis Catalans, 29, 2007, pp. 653-654.

## Enllaços externs

* LletrA. «Josep Romeu i Figueras». Universitat Oberta de Catalunya i Institut Ramon Llull.
* «Josep Romeu i Figueras». Associació d'Escriptors en Llengua Catalana.